alexandrainst/scandi-wiki huggingface dataset:
Øystein Jarlsbo

Øystein Jarlsbo (født 7. mars 1961 i Oslo) er en norsk ishockey-blogger i VG og tidligere ishockeyspiller. Han representerte Furuset Idrettsforening.

Jarlsbo spilte 38 offisielle landskamper for Norge, og deltok i vinter-OL for Norge i 1980 i Lake Placid med ellevteplass, og i  1984 i Sarajevo, også med ellevteplass.

Eksterne lenker 
 
 Norges Ishockeyforbund: Internasjonale spillere, menn – Adelskalender (pdf-fil)
 VGs Ishockey-blogg av Øystein Jarlsbo.

Norske ishockeyspillere
Journalister i VG
Ishockeyspillere for Forward Flyers
Ishockeyspillere for Furuset
Deltakere for Norge under Vinter-OL 1980
Ishockeyspillere under Vinter-OL 1980
Deltakere for Norge under Vinter-OL 1984
Ishockeyspillere under Vinter-OL 1984
Personer fra Oslo
Green Lantern

For filmen fra 2011, se Green Lantern (film)
Green Lantern (på norsk også kjent som Grønne Lykt) er en superhelttegneserie skapt av Bill Finger og Martin Nodell i 1940. Serien utgis av DC Comics. Den første historien om Green Lantern stod på trykk i All-American Comics, utgitt av nr. 16 (1940), utgitt av All-American Publications, en av forløperne til DC Comics. Green Lantern fikk sitt eget blad i 1941 som utkom med 39 nummer før det ble nedlagt i 1949.

I denne første utgaven av serien er seriens hovedperson ingeniøren Alan Scott, som kommer over en magisk lykt som han lager en ring av. Ringen gir ham diverse superevner forutsatt at han lader den opp en gang i døgnet mens han resiterer en ed.

I 1959 ga redaktør Julius Schwartz forfatteren  John Broome og tegneren Gil Kane i oppdrag å bringe konseptet tilbake. De skapte en helt ny Green Lantern, en testpilot med det sivile navnet Hal Jordan, som kommer i kontakt med et døende utenomjordisk vesen som forærer ham en ring som gir ham superevner. Denne nye versjonen av figuren hadde en mer science fictionpreget bakgrunn. Denne nye Green Lantern ble introdusert i Showcase nr. 22 fra 1959. Året etter fikk figuren sitt eget blad. Green Lantern har vært utgitt kontinuerlig i eget hefte frem til idag. 

Tidlig på 1970-tallet laget Denny O'Neil og Neal Adams noen oppsiktsvekkende historier med Green Lantern og Green Arrow (Grønne pil) som tok opp sosiale problemer som fattigdom, rasisme, overbefolkning og narkotikamisbruk. Siden har en rekke tegnere og forfattere jobbet på serien, bl. a. Steve Englehart, Joe Staton, Len Wein, Dave Gibbons, Gerard Jones, Jim Owsley, Ron Marz, Judd Winick og Geoff Johns.

Hver Green Lantern har en ring som gir brukeren kontroll over den fysiske verdenen, og som er avhengig av brukerens viljestyrke. Ringen må lades opp med en grønn lykt, derav navnet. Ringen til den første Green Lantern hadde magisk opphav. De senere innehaverne av Green Lantern-identiteten har vært medlemmer av en intergalaktisk politistyrke og har følgelig hatt ringer med utenomjordisk teknologisk opprinnelse. Det har etterhvert blitt mange som har gått under navnet Green Lantern: John Stewart, Guy Gardner og Kyle Rayner. Den første Green Lantern var medlem av superheltgruppen Justice Society of America på 1940-tallet, mens de senere har vært medlemmer av gruppen Justice League (også kjent som Lovens Voktere på norsk).

I Norge har tegneseriene om Green Lantern blant annet vært utgitt i heftene Gigant og Supermann''.

I 2011 kom en film om Green Lantern med Ryan Reynolds som Hal Jordan, Blake Lively som Carol Ferris, Mark Strong som Sinestro, Peter Sarsgaard som Dr. Hector Hammond og Tim Robbins som Senator Hammond. 

Figurer fra DC Comics
Vern Mott

Vernon Douglas «Vern» Mott (født 26. mars 1957 i Fillmore i Saskatchewan i Canada) er en norsk canadiskfødt tidligere ishockeyspiller. Han representerte Viking Ishockeyklubb og Frisk Asker

Mott spilte 12 offisielle landskamper for Norge, og deltok under vinter-OL for Norge i 1988 i Calgary med 12.-plass.

Eksterne lenker 
 
 Norges Ishockeyforbund: Internasjonale spillere, menn – Adelskalender (pdf-fil)

Norske ishockeyspillere
Canadiske ishockeyspillere
Ishockeyspillere for Frisk Asker
Ishockeyspillere for Viking Hockey
Deltakere for Norge under Vinter-OL 1988
Ishockeyspillere under Vinter-OL 1988
Personer fra Saskatchewan
Fødsler i 1957
I See the Moon

«I See the Moon» er en populær amerikansk sang med melodi og tekst av Meredith Wilson.

The Mariners og The Stargazers hadde de best kjente versjonene i henholdsvis USA og Storbritannia.

The Stargazers versjon kom på den britiske singlelisten 20. februar 1954 og lå der i 15 uker med nummer én som høyeste plassering.

Ved å ta «I See the Moon» til topps ble The Stargazers den første artisten i den britiske singlelistens historie til å nå førsteplassen med sine to første listeplasserte hits. Den første var «Broken Wings».

The Stargazers to nummer én-sanger var ikke med singler etter hverandre, ettersom alle singler mellom «Broken Wings og «I See the Moon» misset listen.

Produsent for The Stargazers' innspilling var Dick Rowe, én av åtte listetoppsuksesser i den stillingen.

Don Cameron with Morton Fraser's Harmonca Band spilte den inn i London 17. februar 1954. Sangen ble utgitt av EMI på His Master's Voice-etiketten med katalognummer B 10675. I Norge ble den utgitt på His Master's Voice A.L. 3411.

Signaturen Tommy har skrevet en svensk tekst. Den svenske tittelen er «Månen, lärkan och rosen». Nora Brockstedt, Cupol orkestern spilte den inn i Oslo 16. juli 1954. Sangen ble utgitt på 78-platene Cupol 4854 og på Cupol 4865.

Norske versjoner 
Erik Diesen har skrevet en norsk tekst. Den norske tittelen er «Høyt over fjellet». Ernst Lidar skrev en versjon på stavangerdialekt: «Tyttebærturen til Jørpeland»

Innspillinger 

Arrangør for Søstrene Bjørklunds versjon var Egil Monn-Iversen og for Tangens versjon var Frank Cook.

Referanser 

Sanger fra USA
Sanger fra 1954
Berit Johannessen

Berit Johannessen (født 17. mars 1951 i Oslo) er en norsk tidligere langrennsløper. Hun representerte Fossum Idrettsforening.

Johannessen vant 10 km i NM på ski, langrenn i 1978. Hun deltok under vinter-OL for Norge i 1976 i Innsbruck med 20.-plass på 5 km, 23.-plass på 10 km og var med på laget som kom på 5.-plass i stafetten.  I 1978 ble hun første norske kvinne som vant 10 km i Holmenkollen.

Eksterne lenker 
 

Norske langrennsløpere
Deltakere for Norge under Vinter-OL 1976
Langrennsløpere under Vinter-OL 1976
Norgesmestere i langrenn
Personer fra Oslo
Fødsler i 1951
Marit Elveos

Marit Elveos (født 4. mai 1965 i Steigen) er en norsk tidligere langrennsløper. Hun representerte Bodø & Omegn Idrettslag.

Marit Elveos gikk første etappe på det norske laget som tok gull på 3 x 5 km stafett under junior-VM 1984 i Trondheim. Bente Meisingseth og Hilde Gjermundshaug gikk de to siste etappene.

Elveos deltok under vinter-OL for Norge i 1988 i Calgary med 18.-plass på 20 km. Hun vant Birkebeinerrennet i 1994.

Referanser

Eksterne lenker 
 

Norske langrennsløpere
Juniorverdensmestere i langrenn
Deltakere for Norge under Vinter-OL 1988
Langrennsløpere under Vinter-OL 1988
Langrennsløpere tilknyttet Birkebeinerrennet
Personer fra Steigen kommune
Egino

Egino, eller Egin, død i Lund 19. oktober 1072, var biskop i Dalby og i Lund Domkirke (1066–1072).

Biografi 
Egino hørte under erkebiskopen av Hamburg-Bremen  og kom til Skåne omkring år 1060 da han ble invitert av den danske konge Svend Estridsen. 

I Lund fantes allerede en angelsaksisk misjonsbiskop, Henrik. Derfor ble Egino i begynnelsen henvist til kongsgården i det nærliggende Dalby, hvorfra han bedrev misjon i Hamburg-bremensk retning. Han hadde ikke noe egentlig stift, selv om begrepet Dalby stift forekommer innimellom.

Egino, som var en dannet mann og viet til biskop i Bremen, gikk spesielt inn for å omvende hedningene i Blekinge og på Bornholm.

Biskop i Lund 
Da biskop Henrik døde i 1066 ble Egino forflyttet til Lund og ble ordinert til biskop der, til tross for at han, sammen med biskop Vilhelm i Roskilde  hadde motsatt seg Svend Estridsens giftemål med Gunhild Anundsdotter.

Under Eginos tid som biskop i Lund ble antagelig Lunds stift opprettet. Kort før sin død foretok Egino en reise til Roma.

Rikval etterfulgte Egino som biskop i Lund.

Referanser 

Erkebiskop i Lund
Danmarks historie
Tyske katolske biskoper
Ikkedanske katolske biskoper i Danmark
Sverre Istad

Sverre Geir Istad (født 3. januar 1965 på Voss) er en norsk tidligere skiskytter. Han representerte Voss Idrettslag.

Istad vant 10 km sprint i NM i skiskyting i 1990. Han deltok under vinter-OL for Norge i 1988 i Calgary med 30.-plass på 10 km sprint. Han var med på laget som tok sølv i lagkonkurransen i VM i skiskyting 1991. 

Sverre Istad er søskenbarn til Gro Marit Istad Kristiansen. Norges andre verdensmester i skiskyting, Jon Istad, var onkelen til de to.

Referanser

Eksterne lenker 
 

Norske skiskyttere
Norgesmestere i skiskyting
Deltakere for Norge under Vinter-OL 1988
Skiskyttere under Vinter-OL 1988
Personer fra Voss kommune
Deltakere under VM i skiskyting 1987
Deltakere under VM i skiskyting 1990
Deltakere under VM i skiskyting 1991
Flint Juventino Beppe

Flint Juventino Beppe (født 27. mai 1973) er en norskfødt tysk komponist, filmskaper, kunstner og produsent.

Beppe har komponert ca. 200 klassiske verk, mer enn 80 opuser inkludert stykker for piano, fløyte, klarinett, fiolin, bratsj, cello, kontrabass og strykeorkester samt symfoniske dikt og en symfoni. Han har samarbeidet med Philharmonia Orchestra, Emily Beynon, Rune Bergmann, Wolfgang Plagge, Ari Rasilainen, Kringkastingsorkesteret, Sir James Galway og Vladimir Ashkenazy. Beppe er medlem av Deutscher Komponistenverband (Det tyske komponistforbund). 

Beppe var tidligere kjent som Fred Jonny Berg, og ble i 2010 presentert i dokumentarfilmen Å puste ut musikk (News on Request AS) på Fakta på lørdag (NRK). Han er født i Harstad og har tidligere hatt Rognan i Saltdal som bosted. Han anser naturen i Saltdal som en av sine muser for komponering. Etter å ha bodd og arbeidet flere år i Berlin, ble Beppe tysk statsborger i oktober 2020. Beppe har tyske aner.

Beppe er diagnostisert med Tourettes syndrom og Aspergers syndrom, og er medstifter i den ideelle foreningen Philobretto på Rognan som blant annet har som formål å bidra til åpenhet omkring mental helse via kunstproduksjoner.

Diskografi  
Beppe har som komponist har bidratt på 15 album. To av disse, Flute Mystery og Remote Galaxy, er utgitt på plateselskapet 2L og ble nominert til en Grammy Award i kategorien Best Immersive Audio Album i henholdsvis 2010 og 2015. Han har også utgitt flere album der han selv som utøvende artist framfører egenkomponerte sanger og dikt, blant annet Mine Dager og Takkatakakk.

Referanser

Eksterne lenker 
 
 Flint Juventino Beppes offisielle nettside
 Philobretto – The FJB Unlimited Foundation
 Naturlig mann i naturlig film (Avisa Nordland)
 Klare for verdenspremiere på symfoni fra Saltdal (Saltenposten)
 2L plateselskap

Tyske komponister
Olpe

Olpe  er en by i den tyske delstaten Nordrhein-Westfalen. Byen har et areal på 85,88 kvadratkilometer og en befolkning som per 31. desember 2006 var på 25 612 innbyggere.

Olpe ligger cirka 60 km øst for Köln og 20 km nordvest for Siegen. Like nord for byen ligger en av delstatens største kunstige innsjøer, Biggesee.

Kjente personer fra Olpe 
 Hermann Tilke – arkitekt
Rebekka Borsch - politiker for Venstre

Bilder

Referanser

Eksterne lenker 
 

Byer i Nordrhein-Westfalen
Kreis Olpe
Kyrkjebygda

Kyrkjebygda er kommune- og administrasjonssenter i Åseral kommune i Agder. 

I Kyrkjebygda er det blant annet bank, dagligvareforretning med post, kafe, byggshop, snøscooter/ATV-butikk, bensinstasjon og asfalterte veier.

Bosetninger i Åseral
Victor Dimola

Victor Dimola (født 1. desember 1951 i Buenos Aires, Argentina, død 2. mars 2003) var en argentinsk fotograf, bosatt i Norge fra 1990.

Dimola studerte psykologi ved universitetet i Buenos Aires, et studium han finansierte ved å arbeide som selger og etterhvert som «supervisor» i Coca-Cola Company. I 1982 begynte han som pressefotograf i nyhetsbyrået Noticias Argentinas der han arbeidet fram til 1987. 

Etter at han flyttet til Norge arbeidet han en periode for Klassekampen, og tok mye bilder fra norsk arbeidsliv. Han fotograferte også for fagforeningstidsskrifter, og fikk støtte til fotoprosjekter både fra Arbeidernes Opplysningsforbund og LO. I 1997 viste han i samarbeid med Norsk Kommuneforbund sine arbeidslivsbilder på Oslos trikker, busser og T-baner.  I Norge var Dimola tilknyttet bildebyrået Samfoto.

Da Dimola ble rammet av alvorlig kreftsykdom fotograferte han under egen sykdomsbehandling, og dokumenterte fra cellegiftbehandling, beinmargtransplantasjon og isolat ved Radiumhospitalet. Det resulterte i reportasjen «Det velsignede vannet» (cellegiften så ut som klart vann), med tekst av Una Thoresen. For dette fikk de to prisen som Årets frilanser i 1994.

Bibliografi 
 Under sol og måne. Bilder fra arbeid i Norge (med tekst av Thorvald Steen), Tiden Norsk Forlag (2001) ISBN 82-10-04641-1

DVD/film 
 Bajo el sol y la luna / Under the sun and the moon / Sous le soleil et la lune / Under sol og måne (med tekst av Thorvald Steen), AOF – Tiden Norsk Forlag (2005)

Utstillinger 
 1992 Nordic black theatre, Parkteatret, Oslo.
 1993 Mølla galleri, Gjøvik.
 1997 «Folk», Oslo Sporveier (en ukes «stunt» med 3500 fotoplakater på trikker, busser og T-baner), Oslo 
 1998 «Folk», Centro Cultural Recoleta, Buenos Aires, Argentina
 1998 «Folk», Commodore Rivadavia, Patagonia.
 2000 «De siste dager i Lodalen», Rådhusgalleriet, Oslo.
 2000 «De siste dager i Lodalen», Norsk Industriarbeidermuseum, Rjukan.
 2000 «De siste dager i Lodalen», Centro Cultural Borges, Buenos Aires, Argentina.
 2001 «Under sol og måne», Det norske teatret, Oslo.

Referanser

Eksterne lenker 
 Presentasjon på Gyldendal Norsk Forlags nettsider

Fotografer
Fødsler i 1951
Dødsfall i 2003
Jordansk dinar

Jordansk dinar (Jd) er valutaen som benyttes i Jordan. Valutakoden er JOD. 1 dinar = (10 dirham) = 100 piastre / qirsh (siden 1992) = (1000 fils).

Valutaen ble innført i 1949 og erstattet det tidigere palestinske pundet fra 1927. Valutaen har siden 1998 fast vekslingskurs til amerikansk dollar. Sentralbanken er Central Bank of Jordan – CBJ som ble grunnlagt i 1971 og har hovedkontoret i Amman.

Valører 
mynter: ¼, ½ og 1 dinar
underenhet: ½ (5 fils), 1 (10 fils), 2½ (25 fils), 5 (50 fils) og 10 (100 fils) piastre
sedler: ½, 1, 5, 10, 20 og 50 JOD

Eksterne lenker 
 Sentralbanken CBJ
 JOD sedler
 Aktuell kurs fra Yahoo

Asiatisk valuta
Jordans økonomi
Otto Joachim Løvenskiold

Otto Joachim Løvenskiold (født 14. mai 1811 på Fossum hovedgård (Skien) i Telemark, død 4. august 1882 på Lille Frogner i Kristiania) var en norsk dommer og politiker, og foruten posisjoner som stortingsrepresentant og borgermester i Kristiania var han fra 1854 til sin død høyesterettsdommer. 

Otto Joachim Løvenskiold var sønn av godseier Severin Løvenskiold på Fossum og Sophie Hedevig Knuth. Han ble 18. september 1837 gift i Sem i Jarlsberg med Julie Caroline Helene Wedel Jarlsberg. Hans første hustru døde 1. januar 1840 etter å ha født en sønn, og i 1845 ble Løvenskiold gift i Fredrikshald med Eleonore Mansbach. En sønn fra første ekteskap var statsminister Carl Otto Løvenskiold.

Etter å ha fullført sine juridiske studier i 1834 var Otto Joachim Løvenskiold advokatfullmektig, protokollsekretær i Høyesterett og konstituert stiftsoverretsassessor i perioden 1835-40. I 1846 var han auditør i artilleribrigaden, og året etter ekspedisjonssekretær i Finans- og tolldepartementet. I perioden 1869-76 var han ordfører i Kristiania, og årene 1871-79 var han blant representantene for Kristiania på Stortinget.

Referanser

Kilder 
 Aschehougs konversasjonsleksikon, H. Aschehoug & Co. (W. Nygaard), Oslo 1949

Eksterne lenker 
 

Norske høyesterettsdommere
Ordførere i Oslo
Otto Joachim
Stortingsrepresentanter 1871–1873
Stortingsrepresentanter 1874–1876
Stortingsrepresentanter 1877–1879
Personer fra Skien kommune
Randsfjordørret

Randsfjordørret er en fellesbetegnelse for storørret (Salmo trutta lacustris) som lever i Randsfjorden, Norges fjerde største innsjø. Randsfjorørreten består av flere stammer som gyter i elver som drenerer til fjorden. Den som blir fysisk størst av dem kalles dokkaaure og gyter i Dokka/Etna. Nesten hvert år fanges det fisk av denne stammen som veier mer enn 10 kg.

Se også 
 Mjøsørret
 Tyrifjordørret

Laksefisker
Innlandet
Leeds Town Hall

Leeds Town Hall er en bygning på Headrow i Leeds i England. Den ble tegnet av Cuthbert Brodrick i nygotisk stil og reist 1853–1858.  Bygningen er vernet (Grade II).

Eksterne lenker 
 

Leeds
Vernede byggverk i England
Byggverk fullført i 1858
1858 i England
Kai Leitemo

Kai Leitemo (født 23. september 1970 i Oslo) er en norsk samfunnsøkonom og psykolog. Han var professor i samfunnsøkonomi ved Handelshøyskolen BI fra 2008 til 2014, og ble ansatt ved Lovisenberg Diakonale Sykehus i Oslo i 2016, siden 2017 som psykolog og siden 2022 som konstituert psykologspesialist.

Samfunnsøkonom 
Leitemo er utdannet samfunnsøkonom med mastergrad (MSc) fra London School of Economics and Political Science (LSE) i 1995 og profesjonsstudiet (Cand Oecon) ved Universitetet i Oslo i 1996. Han var universitetsstipendiat i perioden 1997–1999 og disputerte for doktorgraden (Dr Polit) i mai 2001. Han mottok i 2001 Norges Bank's 4-årige pris for beste doktoravhandling i makroøkonomi. Etter stipendiatperioden ved Universitetet i Oslo var Leitemo i perioden 1999–2002 forsker i Forskningsavdelingen i Norges Bank. Deretter ble han ansatt ved Handelshøyskolen BI i 2002 som førsteamanuensis. Han ble professor i 2008 med professorkompetanse fra 2006. Han underviste innen makroøkonomi, primært på master- og doktorgradsnivå. Hans forskning omfatter valg av pengepolitisk regime, utformingen av pengepolitikk basert på inflasjonsmålprinsipper («inflasjonsstyring»), innretningen av pengepolitikken under modellusikkerhet samt samspillet mellom penge- og finanspolitikken. I 2004 ledet han en internasjonal arbeidsgruppe som vurderte Norges Banks pengepolitikk for året 2003 (Norges Bank Watch 2004) og kom med omfattende råd om endringer i politikkutformingen. Han har videre ledet to internasjonale forskningsprosjekter finansiert av Norges forskningsråd. I juni 2010 mottok han Handelshøyskolen BIs 3-årige forskningspris for sine publikasjoner i årene 2007–2009. Han har publisert i ledende internasjonale fagtidsskrifter, blant annet Journal of Money, Credit, and Banking, Journal of Monetary Economics og Journal of Economic Dynamics and Control. Han har også deltatt på og arrangert en rekke internasjonale konferanser og workshops.

Psykolog, gruppeanalytiker og ledelse 
I perioden 2009–2011 tok Leitemo utdannelse innen ledelse og organisasjonsanalyse (GOAL) ved Institutt for Gruppeanalyse og Gruppepsykoterapi (IGA) i Oslo. I 2014 ble han diplomert gruppeanalytiker etter studier ved Oxford Brooks University. I perioden 2011–2017 tok Leitemo profesjonsutdanning i psykologi ved Universitetet i Oslo. I 2014 sluttet han ved Handelshøyskolen BI for å fullføre dette studiet. Siden 2016 har han jobbet ved Lovisenberg Diakonale Sykehus i Oslo, primært med personlighetsutredninger og behandling av pasienter med personlighetsvansker og -forstyrrelser, ved å gi kombinasjonsbehandling bestående av individuell psykoterapi og samtalebasert gruppepsykoterapi.          

Leitemo leder nå et internasjonalt forskningsprosjekt hvor en søker å belyse hvilke effekter ulike aspekter ved psykologisk modning har på personlighetstrekk og personlighetsfungering.

Eksterne lenker 

 economics.no

Norske professorer i økonomi
Personer fra Oslo
Alumni fra London School of Economics
Fødsler i 1970
Norske psykologer
Dødgang

Dødgang, slark eller hysterese, betegner den relative bevegelsesfriheten mellom to objekter som er løst koblet til hverandre. Dødgang er et vanlig, ofte uønsket, fenomen innen mekanikk — mekaniske koblinger kan ikke lages perfekte, og slitasje øker dødgangen ytterligere.

Som et nødvendig onde, kan dødgang også bygges inn i maskiner og maskinelementer der man kan vente store temperaturforskjeller i løpet av maskinens bruk, f.eks. ved start inne i varmen og bruk umiddelbart etterpå i streng kulde.

Dødgang er opphav til skranglig (for eksempel lagerbank), energitap (for eksempel ved ferromagnetisk hysterese i elmotorer), og ustabilitet i reguleringssystemer (for eksempel gjør dødgang i styresystem det vanskeligere å holde stø kurs).

Hysterese er det mer generelle matematiske begrepet, som går ut på at en sammenheng ikke kan representeres som en funksjon (med én returverdi), men at det for hver inngangsverdi fins en modell for mulige utgangsverdier, for eksempel et intervall, en elastisitetsmodell, eller en treghetsmodell. Ordet dødgang brukes mest om det første, nemlig intervall-modellen.
En serie av koblinger med hysterese (for eksempel styresystemet på en bil) kan representeres som en kjede av hysteresemodeller — funksjoner av funksjoner (bare at de ikke er rene funksjoner). Hvis det ikke er ulineariteter i noen av koblingene, kan man finne den totale hysteresen ved å velge en vilkårlig inngangsverdi og propagere denne gjennom alle hysteresemodellene to ganger, henholdsvis ved å løse for maks- og minimumsverdi; den totale hysteresen blir da differansen mellom resulterende maks- og minimumsverdi.

Mekanikk
Kybernetikk
Vitenskapsåret 1717

Vitenskapsåret 1717 er en oversikt over hendelser, prisvinnere, fødte og avdøde personer med tilknytning til vitenskap i 1717.

Botanikk
 Joseph Pitton de Tourneforts verk «Relation d'un voyage du Levant» (Beretning om en reise i Levanten) blir publisert posthumt. Verket handler om de Tourneforts reise i det den østre delen av middelhavet da han samlet inn en stor mengde vekster.

Fødsler
 28. august − João de Loureiro (død 1791), portugisisk lege og botaniker.
 16. november – Jean le Rond d'Alembert (død 1783), fransk matematiker.
 9. desember − Johann Joachim Winckelmann (død 1768), tysk kunsthistoriker.

 Gottlob Siegmund Gruner (død 1778), sveitsisk naturhistoriker.

Dødsfall
 13. januar – Maria Sibylla Merian (født 1647), tysk naturhistoriker.
Kjell Jacob Sollie

Kjell Jakob Sollie (født 26. juni 1953 i Røros) er en norsk tidligere langrennsløper. Han representerte Ålen Idrettslag.

Sollie deltok under vinter-OL for Norge i 1980 i Lake Placid med 24.-plass på 50 km.

Eksterne lenker 
 

Norske langrennsløpere
Deltakere for Norge under Vinter-OL 1980
Langrennsløpere under Vinter-OL 1980
Personer fra Røros kommune
Fødsler i 1953
Signe Trosten

Signe Trosten (født 30. mars 1970 i Tana) er en norsk tidligere skiskytter. Hun representerte Tana Skiskytterlag og Vestre Målselv Skiskytterlag.

Trosten deltok under vinter-OL for Norge i 1992 i Albertville med 10.-plass på 15 km, 19.-plass på 7,5 km, og hun var med på laget som kom på 7.-plass på stafetten. Hun var med på laget som tok bronse i lagkonkurransen i VM i skiskyting 1991, og var også på laget som kom på 5.-plass i lagkonkurransen i VM i skiskyting 1992.

Referanser

Eksterne lenker 
 
 Sports123.com – medaljevinnere VM i skiskyting, Lagkonkurranse 

Norske skiskyttere
Deltakere for Norge under Vinter-OL 1992
Skiskyttere under Vinter-OL 1992
Personer fra Tana kommune
Fødsler i 1970
Deltakere under VM i skiskyting 1991
Deltakere under VM i skiskyting 1992
Deltakere under VM i skiskyting 1993
Ivar Ulekleiv

Ivar Michal Ulekleiv (født 22. mai 1966 i Dombås) er en norsk tidligere skiskytter. Han representerte Dovre Skiskytterlag.

Ulekleiv vant 10 km sprint i NM i skiskyting i 1993, og deltok under vinter-OL for Norge i 1994 på Lillehammer med 14.-plass på 10 km, og var med på laget som kom på 7.-plass på stafetten. Han var med på laget som tok sølv i lagkonkurransen i VM i skiskyting 1991.

Referanser

Eksterne lenker 
 
 Sports123.com – medaljevinnere VM i skiskyting, Lagkonkurranse 

Norske skiskyttere
Norgesmestere i skiskyting
Deltakere for Norge under Vinter-OL 1994
Skiskyttere under Vinter-OL 1994
Personer fra Dovre kommune
Fødsler i 1966
Deltakere under VM i skiskyting 1989
Deltakere under VM i skiskyting 1991
Deltakere under VM i skiskyting 1993